Diari Oficial de la Generalitat Valenciana


Sumari del DOGV 5356, del 28-09-2006 (2006/10394)

Informació pública del projecte de reparcel·lació de la unitat d'execució única del sector 6 Mas del Pi de Sant Joan de Moró.
-----------------------------------------------------------------------------------------------------------------------------

### Dades del document

Número de DOGV
:   5356

Data del DOGV
:   28-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10963


Organisme emissor
:   UTE Sector 6 Mas de Piqueres, Unio Temporal d'Empresas Gil Garrido Obras y Proyectos SL i Somalo Tres, SL

Tipus de document
:   Anunci

Informació pública del projecte de reparcel·lació de la unitat d'execució única del sector 6 Mas del Pi de Sant Joan de Moró. [2006/M10330]  
En data 26 de gener de 2006, l'Ajuntament de Sant Joan de Moró va adoptar l'acord d'aprovar la programació de l'esmentada unitat, i va disposar la gestió indirecta de la dita actuació a favor de la mercantil Promociones Club de Campo y Golf de Ronda, SL, a la qual va designar com a agent urbanitzador d'aquella sobre la base de l'alternativa tècnica presentada per l'esmentada societat (que comprenia el corresponent pla parcial i projecte d'urbanització del citat àmbit).   
Posteriorment, en data 25 de maig de 2006, l'Ajuntament de Sant Joan de Moró va aprovar la cessió de la condició d'agent urbanitzador del programa d'actuació integrada del sector 6 Mas del Pi a favor de la Unió Temporal d'Empreses UTE Sector 6 Mas de Piqueres, Unión Temporal de Empreses Gil Garrido Obras y Proyectos, SL i Somalo Tres SL, Llei 19/1982, davant la sol·licitud efectuada a tal efecte, i va restar únicament per tramitar el projecte de reparcel·lació de tal àmbit.  
En compliment del planejament del referit sector i de la programació aprovada, la UTE Sector 6 Mas de Piqueres, Unió Temporal d'Empreses Gil Garrido Obras y Proyectos, SL y Somalo Tres, SL, Llei 19/1982 ha formulat projecte de reparcel·lació forçosa de la unitat reparcel·lable constituïda per la totalitat de la unitat d'execució única del sector 6 (la qual té assignada la càrrega d`obtindre la superfície de 628 m² del viari de connexió de tal sector en la unitat d'execució 4).  
Així doncs, la situació i extensió de la unitat reparcel·lable coincideix amb la unitat d'execució única del sector 6 Mas del Pi del Pla General d'Ordenació Urbana de Sant Joan de Moró (malgrat la càrrega d'obtindre amb càrrec a l'actuació el citat vial de connexió amb la unitat d'execució 4) i comprén una superfície total de 157.805 m².  
En aplicació del que establix l'article 416.1 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística (ROGTU), en relació amb l'article 177.1.a) de la Llei 16/2005, de 30 de desembre, Urbanística Valenciana (LUV), és procedent sotmetre l'esmentat projecte de reparcel·lació, amb la documentació annexa (certificat de domini i càrregues de les finques afectades per aquell), a informació pública per un termini d'un mes comptat a partir de l'endemà de la publicació d'este anunci en el Diari Oficial de la Generalitat.   
Es fa constar que durant tal termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LUV i del ROGTU, i a este efecte qualsevol interessat podrà consultar el projecte de reparcel·lació forçosa depositat en la notaria d'Esperanza Quiles Pomares, sítia al carrer de San Tomàs, número 78-4ª de Benicàssim, els dies hàbils en horari de 10.00 a 13.00 hores.   
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'esta. L'esmentada documentació, així com l'expedient administratiu, podran ser consultats també als locals de l'Ajuntament de Sant Joan de Moró, en idèntic termini i horari.   
En aplicació de l'article 172.3 de la Llei 16/2005, de 30 de desembre, Urbanística Valenciana, es comunica que els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació, i s'avisa, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació.   
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets i formar un condomini en la finca de resultat, si és el cas, adjudicada.   
Així mateix, de conformitat amb el que disposa l'article 174.7 Llei 16/2005, de 30 de desembre, Urbanística Valenciana es recorda que durant l'exposició al públic de la reparcel·lació, a fi d'evitar el proindivís, els interessats podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic; es concedirà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.   
Les al·legacions que, si és el cas, es formulen es presentaran davant de l'Ajuntament de Sant Joan de Moró, que resoldrà l'expedient amb caràcter definitiu.  
València, 7 de setembre de 2006.. L'agent urbanitzador: Gil Garrido García.